## Rješenje kojim se Trgovačkom društvu Hoteli Haludovo d.d. Malinska odobrava Prospekt o izdavanju 2.553.101 redovnih dionica na ime, privatnom ponudom ukupne vrijednosti 51.062.20,00 kuna, pojedinač­ne nominalne vrijednosti 20,00 kuna po dionici

### NN 109/2006 (6.10.2006.), Rješenje kojim se Trgovačkom društvu Hoteli Haludovo d.d. Malinska odobrava Prospekt o izdavanju 2.553.101 redovnih dionica na ime, privatnom ponudom ukupne vrijednosti 51.062.20,00 kuna, pojedinač­ne nominalne vrijednosti 20,00 kuna po dionici

# HRVATSKA AGENCIJA ZA NADZOR FINANCIJSKIH USLUGA

**2438**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05), članka 22. stavka 4. Zakona o tržištu vrijednosnih papira
(»Narodne novine«, broj 84/02), temeljem zahtjeva trgovačkog društva HOTELI
HALUDOVO d.d., Malinska, Put Haludova 1, za odobrenje Prospekta o izdavanju
dionica privatnom ponudom, Uprava Hrvatske agencije za nadzor financijskih
usluga, na sjednici održanoj 28. rujna 2006. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu HOTELI HALUDOVO d.d., Malinska, Put Haludova 1, odobrava
se Prospekt o izdavanju 2.553.101 redovnih dionica na ime, privatnom ponudom,
ukupne vrijednosti 51.062.020,00 kuna, pojedinačne nominalne vrijednosti 20,00
kuna po dionici.
2. Ovo rješenje objavit će se u »Narodnim novinama«.

```
Obrazloženje
```

Trgovačko društvo HOTELI HALUDOVO d.d., Malinska, Put Haludova 1 (dalje:
Izdavatelj), podnijelo je 17. ožujka 2006. godine, Hrvatskoj agenciji za nadzor
financijskih usluga (dalje: Agencija,) zahtjev za odobrenje Prospekta o
izdavanju dionica privatnom ponudom, a 18. travnja 2006. godine dopunu toga
zahtjeva, te priloge, sukladno odredbama Zakona o tržištu vrijednosnih papira
(dalje: Zakon) i Pravilnika o sadržaju zahtjeva i prilozima za odobrenje
prospekta i skraćenom prospektu (»Narodne novine«, broj 118/03, dalje:
Pravilnik). Dana 3. i 19. svibnja, 3., 25. i 28. srpnja te 1. rujna 2006.
godine, zatražena je dopuna i izmjena dostavljenog Prospekta. Dana 19. rujna
2006. godine Izdavatelj je dostavio izmijenjen i dopunjen Prospekt, na način
kako je to od njega zatraženo.
U provedenom postupku utvrđeno je da je 28. prosinca 2005. godine, Glavna
skupština Izdavatelja donijela Odluku o povećanju temeljnog kapitala Izdavatelja
ulaganjem prava i unosom nekretnina, izdavanjem novih 2.553.101 redovnih dionica
na ime privatnim izdanjem, uz isključenje prava prvenstva dioničara pri upisu
novih dionica u cijelosti.
Odlukom skupštine Izdavatelja, određeno je, u bitnome, da se temeljni kapital
društva povećava ulaganjem prava (novčane tražbine) u iznosu od 1.757.000,00 kn,
i unosom nekretnina (zemljišta k.č. 378/1 zk.ul. 1854 i k.č. 378/2 zk.ul. 1831 u
ukupnoj površni od 1.691 m2, ˝ k.č. 343/2 u povrđini 79 m2, zk.ul. 1830 i k.č.
322/3 u površini 668 m2 zk.ul. 1831, i na njima sagrađenim zgradama MARINA i
Hotel Maestral, sve u k.o. Bogović) u vrijednosti od 49.305.037,99 kn, s tim da
(i) sve dionice upisuje i uplaćuje, uz isključenje prava prvenstva ostalih
dioničara, društvo ECO-DEVELOPMENT d.o.o., Malinska, Vantačići, Duhljica 5, a
(ii) iznos od 17,99 kn prenosi se u rezerve Izdavatelja.
Cijena jedne redovne dionice u privatnoj ponudi je 20,00 kuna.
Rok za upis i uplatu dionica predmetnog izdanja je 30 dana od konačnosti
rješenja Agencije o odobrenju Prospekta, a izdanje će se smatrati uspješnim
ukoliko u navedenom roku bude upisano i uplaćeno 90 % ukupnog izdanja dionica.
Uz zahtjev za odobrenje Prospekta o izdavanju dionica, Izdavatelj je uplatio
naknadu i administrativnu pristojbu, sukladno Pravilniku o vrsti i visini
administrativnih pristojbi i naknada (»Narodne novine« br. 115/02, 43/03).
Ocjenjujući utvrđeno činjenično stanje, Agencija utvrđuje da su zahtjevu
Izdavatelja za odobrenje prospekta o izdavanju redovnih dionica privatnom
ponudom, priloženi svi prilozi propisani Zakonom i Pravilnikom te da podneseni
Prospekt sadrži sve podatke u skladu s odredbama članka 21. Zakona, pa je,
sukladno odredbi članka 22. stavak 4. Zakona, riješeno kao u točki 1. izreke.
Temeljem odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/11
Urbroj: 326-101/06-23
Zagreb, 28. rujna 2006.

Predsjednik Uprave
**Ante Samodol**, v. r.

Rješenje, NN 109/2006-2438
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)